Huvitav, et lühemat kasvu Kalmanovitši eriline kirg oli korvpall, just naiste korvpall. Ta viimane abikaasa oli korvpallur. Ta ise oli viimati Venemaa naistekoondise peamänedžer. Talle on kuulunud mitu Vene naiste korvpalliklubi, viimati Moskva oblasti Spartak, kus mängisid ala kõige suuremad staarid. Korvpallinaisi Kalmanovitš tõepoolest armastas - kinkis lilli ja hinnalisi kingitusi ning maksis palka, millest paljud meeste profiklubid ei saaks isegi unistada mitte. Räägitud on, et tema klubi mängijad teenisid aastas 500 000 dollari (ehk üle viie miljoni krooni) suurust aastapalka.